proxectonos/corpus_dominio_legal_administrativo_tmp huggingface dataset:
APROBACIÓN INICIAL DO EXPEDIENTE DE MODIFICACIÓN ORZAMENTARIA MEDIANTE CRÉDITO EXTRAORDINARIO CO CÓDIGO 3/2021 (EXPEDIENTE 4949/2021)
ADMINISTRACIÓN LOCAL — Municipal — Porriño, O (Presupostos e cadros de persoal, 10/11/2021)

O Pleno do Concello do Porriño, reunido en sesión ordinaria o día 27/10/2021, prestou a súa aprobación inicial ao expediente de modificación orzamentaria mediante crédito extraordinario co código 3/2021 (expediente 4949/2021) financiado co remanente líquido de tesourería para gastos xerais, resultante da liquidación do orzamento 2020, na aplicación orzamentaria de ingresos 87000 e con cargo á partida de gastos 942.4610000 (transferencias a entidades locais territoriais), por importe de 20.000,00 €, para a concesión directa de subvencións ás familias afectadas pola erupción do volcán “Cumbre vieja”, canalizada a través do Cabildo Insular de la Palma. De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto tefundido da Lei reguladora das facendas locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición das persoas interesadas na sede electrónica deste concello: De non presentarse reclamacións no prazo indicado, o expediente considerarase definitivamente aprobado, elevándose a aprobación inicial a definitiva, procedéndose á súa publicación no BOPPO, sendo os créditos executivos a partir da súa publicación. De presentarse reclamacións, estas serán resoltas polo Pleno no prazo dun mes, sometendo a proposta de resolución das mesmas así como a aprobación da modificación ao citado órgano. Documento asinado dixitalmente co código de identificación de sinatura electrónica, no lugar e na data expresados na marxe.
IN407A 2021/38-4 UFD DISTRIBUCIÓN ELECTRICIDAD, S. A., SOLICITUDE DE AUTORIZACIÓN DUNHA INSTALACIÓN ELÉCTRICA NO CONCELLO DE OIA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 04/03/2021)

Para os efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións nesta xefatura territorial, avenida María Victoria Moreno 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase a disposición do público para a súa consulta no portal da Vicepresidencia segunda e Consellería de Economía, Empresa e Innovación (http://ceei.xunta. gal/transparencia/documentos-sometidos-a-informacion-publica) durante o prazo de trinta días hábiles, contados a partir do día seguinte ao da publicación deste anuncio no Diario Oficial de Galicia. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacións por razón do disposto no artigo 145 do Real decreto 1955/2000 anteriormente citado. Pontevedra, 18 de febreiro de 2021 O xefe territorial Tomás Nogueiras Nieto Finca 1.- municipio: Oia; paraxe: Campeira; referencia catastral: 36036A039011230000QF; titular: descoñecido; afección: 1,35 m2 para o apoio 1.
DEPÓSITO DE MODIFICACIÓN ESTATUTARIA DA ASOCIACIÓN DE XÓVENES EMPRESARIOS DE PONTEVEDRA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Ordenanzas e Regulamentos, 06/08/2021)

De conformidade co disposto no artigo 13 do Real decreto 416/2015, do 29 de maio, sobre depósito de estatutos das organizacións sindicais e empresariais, constituídas ao amparo da Lei 19/1977, do 1 de abril, (BOE nº 147, do 20/06/2015), e para os efectos que no citado artigo se recollen, faise público que na Sección de Mediación, Arbitraxe e Conciliación desta xefatura territorial, presentouse con data 27 de xullo de 2021, por Jesús Rey Rodriguez, en calidade de presidente da ASOCIACION DE JOVENES EMPRESARIOS DE PONTEVEDRA (AJE PONTEVEDRA), documentación sobre depósito de modificación estatutaria desta asociación, acordada en Asemblea Xeral celebrada o 23/03/2021. A modificación afecta ao artigo 6 dos estatutos, referida ao novo domicilio da asociación. O texto dos novos estatutos depositados é de acceso público, polo que calquera persoa poderá examinalo e solicitar copia, segundo o disposto no artigo 23 do Real decreto 416/2015. De conformidade co disposto no artigo 173 da Lei 36/2011, do 10 de outubro, da xurisdición social, os que acrediten un interese directo, persoal e lexítimo, poderán impugnar os estatutos depositados ante o xulgado do social. Vigo, coa data da sinatura electrónica. A xefa territorial. PA. A Xefa do Servizo de Coordinación Administrativa e Xestión Económica (Decreto 215/2020 do 3 de decembro)
LISTA PROVISIONAL DE PERSOAS ASPIRANTES ADMITIDAS E EXCLUÍDAS DO PROCESO SELECTIVO DE SETE POSTOS DE SUBALTERNO/A DE OFICIOS VARIOS (CE2021F)
ADMINISTRACIÓN LOCAL — Provincial — Deputación Provincial (Persoal, oposicións, 02/08/2021)

Expediente: 2021016125 Asunto: Lista provisional de persoas aspirantes admitidas e excluidas do proceso selectivo de sete postos de subalterno/a de oficios varios, correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2021F) Trámite: Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.63, 6 de abril de 2021, correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2021F), RESOLVO aprobar a lista provisional de persoas aspirantes admitidas e excluídas no proceso de selección de sete postos de Subalterno/a de oficios varios, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Asinado dixitalmente á m arxe
APROBACIÓN INICIAL DA MODIFICACIÓN DE CRÉDITO Nº 66/2021 MEDIANTE CRÉDITO EXTRAORDINARIO Nº 2/2021. EXPEDIENTE ADMINISTRATIVO 2021/1446
ADMINISTRACIÓN LOCAL — Municipal — Guarda, A (Presupostos e cadros de persoal, 08/06/2021)

Expediente: Modificación de crédito nº 66/2021. Trámite: Anuncio de aprobación inicial. O Pleno do Concello, na sesión ordinaria celebrada o día 28 de maio de 2021, aprobou inicialmente o expediente de modificación de crédito nº 66/2021 mediante crédito extraordario por un importe de 170.283,83 euros, financiado con cargo a RLTGX. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. Na Guarda, O ALCALDE Antonio Lomba Baz Documento asinado electronicamente á marxe.
DH. W36.79144. SOLICITUDE DE RAQUEL PEREIRA PUENTE DE AUTORIZACIÓN OBRAS VIVENDA UNIFAMILIAR. CASTIÑEIRO. VILANOVA. HÍO. CANGAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 30/09/2021)

As obras solicitadas consisten na construción de vivenda, de planta baixa, de 120 m², na parcela de referencia catastral 36008A006000130000JL. A vivenda localizarase a unha distancia mínima de 31,00 metros dun rego sen nome. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 14 de setembro de 2021.—O Xefe do Servizo Territorial (P. S. Resoluc. dirección de Augas de Galicia do 20/02/2017), Alberto Bosquet Herreros.
LEVANTAMENTO DE ACTAS PREVIAS Á OCUPACIÓN POR EXPEDIENTE DE EXPROPIACIÓN DERIVADO DO PROXECTO DE "MELLORA DA SEGURANZA VIARIA NA E. P. 8402 CUNTIS – CEQUERIL, RÚA DA PALMA (CUNTIS)”
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 02/11/2021)

O Pleno da Deputación de Pontevedra declarou a urxente ocupación, para os efectos de expropiación forzosa, dos bens e dereitos necesarios para a execución das obras derivadas do proxecto “Mellora da seguranza viaria na EP 8402 Cuntis – Cequeril, rúa da Palma (Cuntis)”. En consecuencia e a tenor do disposto no art.44 da Lei 39/2015, do 1 de outubro, do procedemento administrativo común das Administracións Públicas, dado que hai propietarios descoñecidos ou aos que non se puido notificar, de acordo co disposto nas regras 2ª e 3ª do artigo 52 da Lei de expropiación forzosa, convócase aos propietarios que figuran na relación que se fará pública no Boletín Oficial da Provincia, no Boletín Oficial do Estado, en dous xornais e que se atopa exposta no taboleiro de anuncios do Concello de Cuntis e no Servizo de Infraestruturas e Vías Provinciais da Deputación Provincial de Pontevedra, para que asistan ao levantamento das actas previas á ocupación no lugar, día e hora que a continuación se indican. Lugar: Concello de Cuntis Data: 16 de novembro de 2021 – 11:00 horas Ademais, darase conta da sinalización aos interesados mediante citación individual na que se indicará o día fixado para o levantamento da acta e no Taboleiro de anuncios do Concello de Cuntis, así como no Boletín Oficial da Provincia e no Boletín Oficial do Estado. Estas últimas publicacións, a tenor do disposto no artigo 45 da Lei 39/2015, do 1 de outubro, de procedemento administrativo común das Administracións Públicas, servirán como notificación as persoas interesadas non identificadas, aos titulares de bens e dereitos afectados que sexan descoñecidos e a aqueles dos que se ignore o seu paradoiro. Ao citado acto deberán comparecer os titulares dos bens e dereitos que se expropian persoalmente ou por persoa debidamente autorizada, achegando copia do DNI, os documentos acreditativos da súa titularidade e o último recibo do Imposto de Bens Inmobles, podendo facerse acompañar á súa costa de perito e notario. Documento asinado dixitalmente á marxe.
SEGREGACIÓN NO TECOR PENA CUNTÍN (MATRÍCULA PO-10129) DE FINCAS PARTICULARES NA PARROQUIA DE ARTOÑO-AGOLADA, SOLICITADO POR O TECOR BERTAÑA (MATRÍCULA PO-10128)
XUNTA DE GALICIA — CONSELLERÍA DE MEDIO AMBIENTE, TERRITORIO E VIVENDA — Xefatura Territorial de Pontevedra (Outros documentos, notificacións e informacións públicas, 19/05/2021)

Polo presente Edicto faise público que o expediente está a disposición de todos aqueles que puidesen ter interese nel, no Departamento Territorial da Consellería de Medio Ambiente, Territorio e Vivenda, SERVIZO DO PATRIMONIO NATURAL – na Avda. María Victoria Moreno núm., 43-2º andar, en Pontevedra, durante o prazo de UN MES, contado a partir da data da publicación deste edicto, para que poidan formular as alegacións que estimen oportunas. Pontevedra, 4 de maio de 2021 O Xefe Territorial, José Manuel González González Sinatura electrónica.
PAGAMENTO DOS XUROS POR EXPROPIACIÓN PARA A OBRA: PO/16/264.06 NO CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 30/09/2021)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de xuros dos bens e dereitos afectados polas obras: “ Proxecto de construción fomento da mobilidade sustentable. Senda na PO-225, treito Alba-San Caetano, puntos quilométricos 0+000-1+080”, de clave: PO/16/264.06 no concello de Pontevedra, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. O Xefe do Servizo, Heriberta Armero Saget. Pontevedra, na data da sinatura electrónica.
EXPOSICIÓN PÚBLICA DA MATRÍCULA DO IAE CORRESPONDENTE Ó EXERCICIO 2021
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 28/05/2021)

De conformidade co artigo 90 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, a matrícula do Imposto sobre Actividades Económicas do exercicio do 2021 exponse ao público, durante 15 días naturais dende o día seguinte ó da publicación do presente anuncio, nos seguintes concellos: ARBO, BARRO, BAIONA, CALDAS DE REIS, CAMBADOS, CAMPO LAMEIRO, CANGAS, A CAÑIZA, CATOIRA, CERDEDO – COTOBADE, COVELO, CRECENTE, CUNTIS, DOZÓN, A ESTRADA, FORNELOS DE MONTES, AGOLADA, GONDOMAR, LALÍN, A LAMA, MEAÑO, MEIS, MOAÑA, MONDARIZ, MONDARIZ-BALNEARIO, MORAÑA, MOS, AS NEVES, NIGRÁN, OIA, PAZOS DE BORBÉN, POIO, PONTEAREAS, PONTE-CALDELAS, PONTECESURES, O PORRIÑO, PORTAS, RODEIRO, O ROSAL, SALCEDA DE CASELAS, SALVATERRA DE MIÑO, SANXENXO, SILLEDA, SOUTOMAIOR, TOMIÑO, TUI, VALGA, VILABOA, VILA DE CRUCES, VILANOVA DE AROUSA. Contra os actos de inclusión dun suxeito na matrícula, así como a súa exclusión ou alteración de calquera dos datos que deben constar na mesma, os interesados poderán interpor no prazo dun mes, a contar desde o seguinte ó do remate do período de exposición pública, recurso de reposición perante o órgano da Administración Tributaria do Estado competente ou reclamación económica-administrativa ante o Tribunal Económico-Administrativo Rexional de Galicia no mesmo prazo, sen que poidan interpoñerse simultaneamente ámbolos recursos (art.91 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais e art.4 do Real Decreto 243/1995, de 17 de febreiro). O Tesoureiro (Asinado dixitalmente ao marxe)
EXPOSICIÓN PÚBLICA E ANUNCIO COBRANZA: 3º TRIMESTRE 2021 AUGA E DEPURACIÓN
ADMINISTRACIÓN LOCAL — Municipal — Vilagarcía de Arousa (Recadación, 01/11/2021)

Aprobado por resolución da Alcaldía o padrón das taxas polos servizos de subministración de auga, depuración de augas residuais, canon da auga e coeficiente de verteduras, correspondente ao 3º trimestre de 2021, o citado padrón estará a disposición do público durante 20 días, a contar dende a data de publicación do presente anuncio no BOP, na oficina do servizo municipal de augas situada na Avda. Juan Carlos I, 25 Ba en horario de 9:00 a 13:30 horas, de luns a venres, para que os/as interesados/as poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa concesionaria, ESPINA & DELFÍN SL. en horario de 9:00 a 13:30 horas, de luns a venres, na Avda de Juan Carlos I, 25 Ba. O período voluntario de pago estabrécese entre o 2 de novembro e o 10 de xaneiro de 2022, o cargo dos recibos domiciliados efectuarase o 5 de novembro, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Vilagarcía de Arousa, a 18 de outubro de 2021 O Alcalde Alberto Varela Paz
DH. W36.76460. PUNTOS BAJO COSTE, S. L., SOLICITUDE DE AUTORIZACIÓN DE OBRAS NA PARROQUIA DE PADRIÑÁN, CONCELLO DE SANXENXO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 09/04/2021)

As obras solicitadas consisten nunha gasolineira con depósito soterrado en cubeto de 85 m³, dous surtidores, marquesiña, edificación para cobro, vestiario e aseo, e zona de autolavado, nas parcelas de referencias catastrais 36051A047004310000FE e 36051A047008200000FH, en O Vinquiño, San Xenxo de Padriñán, Sanxenxo (Pontevedra), en zona de policía e a uns 62 m dun rego innominado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 23 de marzo de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
PADRÓN DO MERCADO, ABRIL 2021
ADMINISTRACIÓN LOCAL — Municipal — Marín (Recadación, 12/04/2021)

Por Resolución do Concelleiro delegado de Facenda do día 25 de marzo de 2021 foi aprobado o padrón fiscal correspondente ao concepto tributario de taxa por prestación do servizo de mercado correspondente ao mes de abril de 2021. O citado padrón exponse ao público nas oficinas do Concello durante o prazo de 1 (un) mes, contado a partir do día seguinte ao de publicación deste anuncio no Boletín Oficial da Provincia de Pontevedra. Contra as liquidacións incorporadas ao padrón os interesados poderán interpor, no prazo de 1 (un) mes a contar dende o día seguinte ao de remate do período de exposición pública, recurso de reposición ante a Alcaldía do Concello de Marín, conforme ao establecido no artigo 14.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. O prazo de cobro en período voluntario comprende dende o día 1 ata o 26 de abril de 2021, ambos inclusive. O cargo nas contas bancarias dos recibos correctamente domiciliados efectuarase o día 5 de abril de 2021. O pago dos recibos non domiciliados efectuarase mediante ingreso en calquera das seguintes entidades colaboradoras: Abanca Corporación Bancaria S. A, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os documentos de ingreso (recibos) que se enviarán ao domicilio declarado do contribuínte porcorreo ordinario, envío que non ter carácter de notificación. Os contribuíntes que non reciban nos seus domicilios o documento para o ingreso, poderán solicitalo nas dependencias da Tesourería do Concello de Marín, xa que a súa non recepción non exonera da obriga de pago nin impide a utilización da vía de prema. O vencemento do prazo en período voluntario sen ter satisfeita a débeda, determinará o comezo do período executivo, devindicándose as recargas do período executivo, os xuros demora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria.
CONVOCATORIA SESIÓN EXTRAORDINARIA PLENO 23.12
ADMINISTRACIÓN LOCAL — Municipal — Vigo (Outros documentos, notificacións e informacións públicas, 14/01/2021)

ORDE DO DÍA.– Para a sesión EXTRAORDINARIA que terá lugar o día VINTE E TRES de DECEMBRO de 2020, ás NOVE HORAS, por vídeo conferencia e presencial no salón de Plenos deste Concello. ÚNICO.– Resolución de alegacións e aprobación definitiva do Orzamento do Concello para o ano 2021. Expte.69/142. (Rexistro Pleno 2721/1101). Aprobado. JRB/am Sinatura dixital Wilson Ramiro De Noriega Moumouh ORDE DO DÍA.– Para a sesión EXTRAORDINARIA que terá lugar o día VINTEUN de DECEMBRO de 2020, ás NOVE HORAS, por vídeo conferencia e presencial no salón de Plenos deste Concello. ÚNICO.- Aprobación definitiva da Modificación Puntual do Plan Especial de Protección e Reforma interior do Casco Vello de Vigo, na zona da Panificadora. Expte.16219/411 (Rexistro Pleno 2719/1101). Aprobada. JRB/am Sinatura dixital Wilson Ramiro De Noriega Moumouh
APROBACIÓN DEFINITIVA ANEXO DE INVESTIMENTOS E SUBVENCIÓNS ORZAMENTO 2021
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 30/11/2021)

O Pleno do Concello de Cerdedo- Cotobade en sesión extraordinaria urxente celebrada o día 28 de outubro de 2021 aprobou inicialmente o expediente de modificación do Anexo de Investimentos e do Anexo de Subvencións do orzamento para o exercizo 2021, publicándose no Boletín Oficial da Provincia de Pontevedra número 211 de data de 3 de Novembro de 2021. Transcorrido o prazo de exposición ao público sen presentárense reclamacións contra o acordo de aprobación inicial, consíderase definitivamente aprobado, elevándose a definitivo o acordo plenario adoptado en sesión extraordinaria urxente de data de 28 de outubro de 2021 de conformidade co disposto no artigo 169 do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. En cumprimento do disposto no artigo 169.3 e 177.2 do do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e os artigos 20 e 38 do Real Decreto 500/1990, de 20 de abril procédese a publicar o Anexo de investimentos máis o Anexo de subvencións do Orzamento do Concello de Cerdedo-Cotobade (Pontevedra) do vixente exercizo 2021, co seguinte detalle: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación definitiva poderáse interpor directamente recurso contencioso administrativo na forma e prazos que establecen as normas de dita xurisdicción. O que se fai público para xeral coñecemento e efectos. En Cerdedo -Cotobade a 25 de novembro de 2021 ( Asinado dixitalmente na data reflectida ao marxe) O Alcalde Asdo. Jorge Cubela López
PADRÓN 4º TRIMESTRE 2020
ADMINISTRACIÓN LOCAL — Municipal — Entidade Local Menor de Camposancos (Recadación, 12/04/2021)

A Presidenta desta Entidade Local Menor, mediante Resolución de 31 de marzo de 2021, aprobou o padrón da taxa pola subministración de auga potable correspondente ó 4º trimestre do exercicio tributario 2020 da Entidade Local Menor de Camposancos. O padrón fiscal se exporá ó público nas oficinas desta Entidade Local no prazo dun mes contado a partir da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia desta Entidade, recurso de reposición previo ao contencioso administrativo, no prazo dun mes a contar dende o día seguinte ó da finalización do período de exposición pública. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa pola subministración de auga correspondente ao 4º trimestre do exercicio tributario 2020 da Entidade Local Menor de Camposancos será do día 12 de abril de 2021 ó 12 de xuño de 2021, ámbalas dúas datas inclusive. A taxa deberá satisfacerse a través das contas que esta entidade mantén nas entidades bancarias “La Caixa” e “Abanca”. O vencemento do prazo en período voluntario sen ter sido satisfeita a débeda, determinará o inicio do procedemento de prema, coa percepción do recargo de mora e demais conceptos esixibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Camposancos, A Alcaldesa Pedánea, Asdo.: María Mercedes Martínez Vázquez.
APROBACIÓN DEFINITIVA ORZAMENTO 2021
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 13/04/2021)

Rematado o prazo de exposición pública do orzamento Municipal para o exercicio 2021, aprobado inicialmente polo Pleno do Concello en data 18 de febreiro de 2021, sen que se presentaran alegacións ou reclamacións ó mesmo, en cumprimento do disposto no artigo 169.3 do RDLex.2/2004, de 05 de marzo, polo que se aproba o texto refundido da Lei de Facendas Locais, faise público que o citado orzamento queda definitivamente aprobado, co seguinte resume: Así mesmo e de conformidade co disposto no artigo 90 da Lei 7/1985, de 02 de abril, pola que se aproban as Bases de Réxime Local, e artigo 127 do RD Lex 786/1986, de 18 de abril, polo que se aproba o texto refundido das disposicións vixentes en materia de Réxime Local, faise público o cadro de persoal que foi aprobado ca relación de postos de traballo-catálogo e co Orzamento Municipal 2021: Contra a aprobación definitiva do orzamento municipal 2021 poderá interpoñerse directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa e, todo iso, no prazo establecido no artigo 46 da citada Lei. A interposición deste recurso non suspenderá por sí a aplicación do orzamento definitivamente aprobado, segundo sinalan os artigos 113 da Lei 7/15, do 2 de abril Reguladora das Bases do Réxime Local e 171 do Real Decreto Lexislativo 2/2004, do 5 de marzo polo que se aproba o Texto Refundido da Lei Reguladora das Facendas Locais. Na Illa de Arousa. O ALCALDE-PRESIDENTE Asdo. Carlos Iglesias Cores
RECTIFICACIÓN DA CONVOCATORIA DE PRAZAS VACANTES NO CADRO DE PERSOAL FUNCIONARIO DE DEPUTACIÓN DE PONTEVEDRA, INCLUÍDAS NA OFERTA DE EMPREGO PÚBLICO DOS ANOS 2017, 2019 E 2020, RESERVADAS Á QUENDA DE PROMOCIÓN INTERNA (CPI2020N)
ADMINISTRACIÓN LOCAL — Provincial — Deputación Provincial (Persoal, oposicións, 19/01/2021)

EXPEDIENTE: 2020057550 ASUNTO: Rectificación da convocatoria de prazas vacantes no cadro de persoal funcionario de Deputación de Pontevedra, incluidas na Oferta de Emprego Público dos anos 2017,2019 e 2020, reservadas á quenda de promoción interna (CPI2020N) TRÁMITE: Aprobación O Deputado Delegado en materia de persoal, en virtude das competencias delegadas da Presidencia, dita a seguinte: Ó abeiro do disposto n o artigo 109 da Lei 39/2015, de Procedemento Administrativo Común das Administracións Públicas, e en virtude das facultades que me confire o artigo 61.12 do Real Decreto 2568/86, de 28 de novembro, RESOLVO rectificar a Resolución Presidencial publicada no BOPPO nº1, do 4 de xaneiro de 2021, pola cal se aproba a convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas nas Ofertas de Emprego Público dos anos 2017,2019 e 2020(CPI2020N), no senso que, na base II das específicas relativa á praza de técnica/o superior en Ciencias Ambientais, onde di: — “12.—21. Candidatus liberibacter, HLB 13.—22. Os fitoplasmas, características xerais e sintomatoloxía que producen nas plantas” debe dicir: — “ 12.—Candidatus liberibacter, HLB 13.—Os fitoplasmas, características xerais e sintomatoloxía que producen nas plantas” Asinado dixitalmente á marxe Contra esta Resolución, que pon fin á vía administrativa, poderá interpor recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 112 e 123 da Lei 39/2015, de 1 de outubro, do Procedemento Administrativo Común), ou ben, recurso contenciosoadministrativo ante o Xulgado do Contencioso- Administrativo de Pontevedra, no prazo de dous meses, de conformidade co artigo 46 da Lei 29/98, de 13 de xullo, reguladora da Xurisdición Contencioso-Administrativa. Todo isto sen prexuízo de que poda utilizar calquera outro recurso que estime conveniente
DECRETO DELEGACIÓN DE ALCALDÍA NO TENENTE DE ALCALDE CONSTANTINO CORDAL DO 26 AO 31 DE OUTUBRO
ADMINISTRACIÓN LOCAL — Municipal — Cambados (Outros documentos, notificacións e informacións públicas, 11/11/2021)

Tendo que ausentarme da localidade entre os días 26 e 31 de outubro, ambos inclusive, sustituirame durante a miña ausencia, actuando como Alcalde accidental, o Juana Aurora Debran Burch D. Constantino Cordal Rodríguez. Na súa consecuencia, e de acordo co disposto no artigo 63 da Lei 5/97, de 22 de xullo, de Administración Local de Galicia, en concordancia co artigo 47 do Regulamento de Organización, Funcionamento e Réxime Xurídico das Entidades Locais, polo presente 1º.- Nomear Alcalde accidental ao Juana Aurora Debran Burch D. Constantino Cordal Rodríguez, entre os días 26 e 31 de outubro, ambos inclusive, que desempeñará as funcións da Alcaldía nesas datas.2º.- Dar conta do presente decreto ao interesado, aos Xefes de Servizo do Concello de Cambados e aos Portavoces dos grupos municipais do P. P., do B. N. G. e de Cambados Pode, para o seu coñecemento e ós oportunos efectos, e ordear a súa publicacion no B. O. P. DOCUMENTO ASINADO ELECTRÓNICAMENTE
IN407A 2020/230-4 VIAQUA GESTIÓN INTEGRAL DE AGUAS DE GALICIA, SOLICITUDE DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE PONTEVEDRA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 23/06/2021)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxect o de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 27 de maio de 2021 O xefe territorial P. A. (Decreto 230/2020 do 23 de decembro, DOG nº 5, do 11/01/2021, art.36.3 e 37.1) O xefe do Servizo de Administración Industrial Paulo Henrique Barbara Concepcion Lamaalam Egozkue
BASES PARA A DESIGNACIÓN DE XUÍZ DE PAZ SUBSTITUTO
ADMINISTRACIÓN LOCAL — Municipal — Tomiño (Convocatorias Xuíz de Paz, 10/06/2021)

Notificado polo Tribunal Superior de Xustiza de Galicia a necesidade da renovación se permite ao Concello proceder a designación do Xuíz de Paz e a tal efecto proponse ao Concello Pleno a aproba-las seguintes bases para a súa designación: Documentos a presentar: O prazo de presentación das solicitudes remata ós 15 días naturais contados desde o seguinte ó de publicación deste anuncio no Boletín Oficial de Pontevedra (BOPP0). TOMIÑO A ALCALDESA SANDRA GONZÁLEZ ALVAREZ NA DATA QUE OBRA NA CORRESPONDENT SINATURA ELECTRONICA
APROBACIÓN INICIAL ALTA NO INVENTARIO DE CAMIÑOS
ADMINISTRACIÓN LOCAL — Municipal — Porriño, O (Urbanismo e Patrimonio, 11/10/2021)

O Pleno da Corporación municipal na sesión ordinaria de data 29 de setembro de 2021, acordou o que de seguido se transcribe: “1º) Aprobar inicialmente a alta no inventario municipal de camiños do camiño identificado co número 0971 sito no Lugar de Covelo-Atios.2º) Someter o expediente a exposición publica durante un prazo de un mes mediante publicación no boletín oficial da provincia e taboleiro de edictos do concello. De non se presentaren alegacións ou reclamacións durante o periódo de exposición publica entenderase elevado a defitivo o acordo ós efectos da inventariación do camiño no inventario municipal. “ O Porriño, 01 de outubro de 2021. A Alcaldesa — Eva García de la Torre.
APROBACIÓN INICIAL MODIFICACIÓN CADRO DE PERSOAL E RPT DO ANO 2021
ADMINISTRACIÓN LOCAL — Municipal — Pontevedra (Presupostos e cadros de persoal, 22/06/2021)

A Xunta de Goberno Local, na sesión do 14/06/2021, aprobou inicialmente a modificación da Relación de Postos de Traballo (RPT) do Concello de Pontevedra, quedando da forma que se indica no Anexo I do devandito acordo. En consecuencia, de conformidade co disposto no artigo 202 da Lei 2/2015, do 29 de abril, do emprego público de Galicia, exponse ao público o devandito expediente por un prazo de 20 días hábiles contados a partir do día seguinte ao da presente publicación no BOP. Deste xeito, publicarase o expediente no apartado de transparencia da Sede Electrónica do Concello (https://sede.pontevedra. gal/public/dynamic/transparency/institutionalinfo/humanresourcesmanagement/ e, así mesmo, permanecerá no Servizo de Persoal deste Concello para que se poida consultar e formular as alegacións que teñan por convenientes, no devandito prazo. Advírtese expresamente que, de non presentarse alegacións en prazo e segundo o previsto pola lexislación anterior, o acordo de aprobación inicial entenderase elevado a definitivo, entrando en vigor a modificación nos termos expostos no acordo de aprobación pola Xunta de Goberno Local. Pontevedra, na data de sinatura electrónica A Concelleira delegada do Servizo de Persoal e Cultura
CESIÓN GRATUÍTA A FAVOR DA XUNTA DE GALICIA, CONSELLERÍA DE FACENDA, DUNHA PARCELA DE TERRERO, REFERENCIA CATASTRAL 0074701NG3907S0001RQ, SITA NA RÚA 12 DE NOVEMBRO PARA A CONSTRUCCIÓN DUNHA RESIDENCIA DE MAIORES
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 23/02/2021)

De acordo co previsto no artigo 110.1. f) do Real Decreto 1372/1986, do 13 de xuño, polo que se aproba o regulamento de bens das entidades locais, sométese a información pública o expediente que se sinala no asunto, por un prazo de 15 días, mediante a inserción dun anuncio no taboleiro de anuncios do Concello e no Boletín Oficial da Provincia durante o cal calquera persoa física ou xurídica pode examinar o expediente e presentar as alegacións ou observacións que estimen oportunas. O citado prazo comezará a contar dende o día seguinte da súa publicación no B. O. P. O que se fai público para o coñecemento xeral e para os efectos legais procedentes, pudendo ser examinado o expediente no Servizo de Patrimonio do Excmo Concello de Pontevedra, cuxas oficinas están situadas na antiga Casa Consistorial, previa cita no teléfono 986.86.86.11.
EXTRACTO DOS ACORDOS DA XUNTA DE GOBERNO DE 28.12.2020
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 14/01/2021)

Extracto dos acordos adoptados pola Xunta de Goberno Local do Concello de Pontevedra na sesión ordinaria que tivo lugar o día 28.12.2020
APROBACIÓN DO PADRÓN DE MERCADO SETEMBRO 2021
ADMINISTRACIÓN LOCAL — Municipal — Marín (Recadación, 07/09/2021)

Por Resolución do Concelleiro delegado de Facenda do día 31 de agosto de 2021 foi aprobado o padrón fiscal correspondente ao concepto tributario de taxa por prestación do servizo de mercado correspondente ao mes de setembro de 2021. O citado padrón exponse ao público nas oficinas do Concello durante o prazo de 1 (un) mes, contado a partir do día seguinte ao de publicación deste anuncio no Boletín Oficial da Provincia de Pontevedra. Contra as liquidacións incorporadas ao padrón os interesados poderán interpor, no prazo de 1(un) mes a contar dende o día seguinte ao de remate do período de exposición pública, recursode reposición ante a Alcaldía do Concello de Marín, conforme ao establecido no artigo 14.2 do Real decreto lexislativo 2/2004, de 5 de marzo, polo que se aproba o texto refundido da Leireguladora das Facendas Locais. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. O prazo de cobro en período voluntario comprende dende o día 1 ata o 27 de setembro de 2021, ambos inclusive. O cargo nas contas bancarias dos recibos correctamente domiciliados efectuarase o día 5 de setembro de 2021. O pago dos recibos non domiciliados efectuarase mediante ingreso en calquera das seguintes entidades colaboradoras: Abanca Corporación Bancaria S. A, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os documentos de ingreso (recibos) que se enviarán ao domicilio declarado do contribuínte porcorreo ordinario, envío que non ter carácter de notificación. Os contribuíntes que non recibannos seus domicilios o documento para o ingreso, poderán solicitalo nas dependencias da Tesourería do Concello de Marín, xa que a súa non recepción non exonera da obriga de pago nin impide a utilización da vía de prema. O vencemento do prazo en período voluntario sen ter satisfeita a débeda, determinará o comezo do período executivo, devindicándose as recargas do período executivo, os xuros demora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria.
APROBACIÓN DEFINITIVA DO EXPEDIENTE ADMINISTRATIVO N.º 29/2021 DE MODIFICACIÓN DE CRÉDITO N.º 1/2021 MEDIANTE CRÉDITO EXTRAORDINARIO
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 12/08/2021)

Expediente: nº 29/2021 de modificación de crédito n.º 1/2021 mediante crédito extraordinario financiados con cargo a remanente líquido de tesourería para gastos xerais. Trámite: anuncio de aprobación definitiva. O Pleno desta Entidade Local, en sesión ordinaria celebrada o día 24/06/2021, aprobou inicialmente o expte. nº 29/2021 de crédito extraordinario, por un importe de 35.000,00 €. Trala publicación do anuncio de aprobación inicial mediante inserción no BOPPO nº 130 de 09/07/2021, e durante o período de exposición ao público, non se presentou ningunha reclamación. De conformidade co establecido polos artigos 169.4 do Texto Refundido da Lei de Facendas Locais (RD Lex.2/2004), así como nos artigos 20, 38.2 do Real Decreto 500/1990, do 20 de abril, fanse públicos os importes por capítulos do orzamento xeral para 2021 incluindo todos os expedientes administrativos de modificación de crédito aprobados ata esta data no ano 2021 e, tamen, o expediente antes citado, sendo o novo importe por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público ós efectos oportunos. En Camposancos, A PRESIDENTA María Mercedes Martínez Vázquez Documento asinado electronicamente á marxe.
BASES DO VII PROGRAMA PARA ARRUMBAR MEDIANEIRAS E OUTROS ELEMENTOS VERTICAIS CON INCIDENCIA SOBRE A PAISAXE URBANA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 05/01/2021)

A Xunta de Goberno Local do Concello de Vigo, na sesión ordinaria do 23 de decembro de 2020, aprobou as BASES DO VII PROGRAMA PARA ARRUMBAR MEDIANEIRAS E OUTROS ELEMENTOS VERTICAIS CON INCIDENCIA SOBRE A VÍA PÚBLICA E DEMAIS ESPAZOS LIBRES QUE CONFORMAN A PAISAXE URBANA.
DH. A36.76942. SOLICITUDE DE Mª CARMEN FERNÁNDEZ FRANCO DE NOVACIÓN CONCESIÓN CAUDAL DE AUGA PROCEDENTE DUN MANANCIAL NO LUGAR DO IGREXARIO, HÍO, CANGAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 27/10/2021)

Este anuncio ten por obxecto abrir a regulamentaria información pública que prescribe o art.142 do Regulamento do dominio público hidráulico. SOLICITANTE: Man Clara Asuncion Monroig Navedo CAUDAL: 110,00 m3/ano DESTINO: rega ORIXE: manancial en parc.722 do pol.7 do catastro de Cangas LUGAR: O Igrexario PARROQUIA: O Hío CONCELLO: Cangas A auga do manancial cáptase en arqueta aros Ø 1,30 m, 5,5 m prof. e condúcese mediante galería subterránea en pedra baixo camiño existente ata parcela 726 do pol.7, para rega desta e da 722. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)